
Mora li se prilikom ispiranja usta isprati grlo?


* 
* 
* 
* 
* 
* 
* 

 
Mora li se isprati grlo prilikom abdesta?

Hvala i zahvala pripadaju Uzvišenom Allahu! Na pitanje koje ste postavili, možemo odgovoriti s nekoliko aspekata.  

Prvo, ispiranje usta spada u vadžibe abdesta.  

Drugo, poželjno je da čovjek prilikom uzimanja abdesta usta ispere čineći to temeljito, osim ako posti. Evo o tome Poslanikovog, ﷺ, hadisa: “Kad uzimaš ***[abdest](https://pitajucene.com/search/Abdest/questions/ "Pretraži pitanja o abdestu")***, čini to temeljito, pa trljaj međuprstje i s velikim intenzitetom isperi nos, osim ako postiš” (Ebu Davud, 142, i et-Tirmizi, 788. Prema ocjeni šejha el-Albanija, ovaj je ***[hadis](https://pitajucene.com/search/Hadis/questions/ "Pretraži pitanja o hadisima")*** pouzdan). Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** zapisao je: “Sunnet je prilikom uzimanja abdesta usta i nos isprati temeljito. Isprati usta temeljito znači snažno ih isprati i vodu mućakti punim ustima” (*eš-Šerhul-mumti*, 1/171). No, budući da ispiranje usta s velikim intenzitetom nije ***[farz](https://pitajucene.com/search/Farz/answers/ "Pretraži odgovore za Farz")*** nego sunnet, dovoljno je da čovjek stavi vodu u usta i mućka je. Hanbelijski autoritet Ibn Kudama rekao je: “Ispiranje usta znači mućkanje vode u njima, ispiranje nosa znači povući vodu da ode u nosnice, a oseknuti se znači izbaciti vodu iz nosa. Ponekad se za ispiranje nosa koristi glagol *oseknuti se* jer je to nezaobilazna posljedica ušmrkivanja vode u nos. Kad je riječ o tome, nije obaveza vodu promućkati u cijelim ustima, niti je obaveza postići da voda dopre u sve dijelove unutrašnjosti nosnica, to je samo poželjno za onog ko ne posti” (*el-Mugni*, 1/89). Tu su i riječi šejha Ibn ***[Usejmina](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***: “Kad se radi o ispiranju usta, da bi čovjek izvršio obavezu njihova ispiranja dovoljno je da samo malo u njima promućka vodu.” (*eš-Šerhul-mumti*, 1/172)  

Na temelju navedenog, nije obaveza prilikom uzimanja abdesta isprati grlo, to je poželjno. A Gospodar svjetova najbolje zna.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


